CELEX: 32019D2214
Language: bg
Date: 2019-12-20 00:00:00
Title: Решение за изпълнение (ЕС) 2019/2214 на Комисията от 20 декември 2019 година за изменение на Решение 2007/25/ЕО по отношение на някои защитни мерки във връзка с високопатогенната инфлуенца по птиците и въвеждането в Общността на птици домашни любимци, които придружават техните собственици, по отношение на периода на прилагането му (нотифицирано под номер C(2019) 9428) (текст от значение за ЕИП)

23.12.2019   
               
               
                  BG
               
               
                  Официален вестник на Европейския съюз
               
               
                  L 332/166
               
            
         РЕШЕНИЕ ЗА ИЗПЪЛНЕНИЕ (ЕС) 2019/2214 НА КОМИСИЯТА
         от 20 декември 2019 година
         за изменение на Решение 2007/25/ЕО по отношение на някои защитни мерки във връзка с високопатогенната инфлуенца по птиците и въвеждането в Общността на птици домашни любимци, които придружават техните собственици, по отношение на периода на прилагането му
         
            
               (нотифицирано под номер C(2019) 9428)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (1), и по-специално член 36, параграф 1 от него,
         като има предвид, че:
         
                     (1)
                  
                  
                     С Решение 2007/25/ЕО на Комисията (2) се определят някои защитни мерки във връзка с високопатогенната инфлуенца по птиците и движението на птици домашни любимци, които придружават своите собственици в Съюза. То беше прието в отговор на появата на огнища на високопатогенната инфлуенца по птиците, подтип H5N1, с цел опазване на здравето на животните и на хората в Съюза, и се прилага до 31 декември 2019 г.
                  
               
                     (2)
                  
                  
                     В целия свят при домашните птици и други птици, отглеждани в плен, продължават да се появяват огнища на високопатогенната инфлуенца по птиците от различни подтипове на вирусите Н5 и по-рядко от подтип H7. Високопатогенната инфлуенца по птиците придоби ендемичен характер в няколко трети държави, а в други трети държави се появи за пръв път. Заплахата от въвеждане на вируса на високопатогенната инфлуенца по птиците в Съюза посредством движението с нетърговска цел на птици домашни любимци от трети държави продължава да съществува и поради това мерките за ограничаване на риска, предвидени в Решение 2007/25/ЕО, следва да продължат да се прилагат.
                  
               
                     (3)
                  
                  
                     Съгласно Регламент (ЕС) № 576/2013 понастоящем се изготвят делегиран акт и акт за изпълнение, в които ще бъдат предвидени ветеринарно-здравни изисквания и изисквания за сертифициране във връзка с движението с нетърговска цел на птици домашни любимци в Съюза. Тези два акта, чието предназначение е да заменят за постоянно защитните мерки, понастоящем установени в Решение 2007/25/ЕО, няма да бъдат приети преди 31 декември 2019 г., което е датата на изтичане на срока на действие на Решение 2007/25/ЕО.
                  
               
                     (4)
                  
                  
                     Поради това, предвид глобалната епидемиологична обстановка във връзка с високопатогенната инфлуенца по птиците, е необходимо да се удължи срокът на прилагане на Решение № 2007/25/ЕО до 31 декември 2020 г., като дотогава би следвало да бъдат приети делегираният акт и актът за изпълнение, в които ще бъдат предвидени изискванията, предназначени да заменят установените понастоящем в Решение 2007/25/ЕО.
                  
               
                     (5)
                  
                  
                     Поради това Решение 2007/25/ЕО следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 6 от Решение 2007/25/ЕО датата „31 декември 2019 г.“ се заменя с „31 декември 2020 г.“.
         
         
            Член 2
            Адресати на настоящото решение са държавите членки.
         
         
            Съставено в Брюксел на 20 декември 2019 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 178, 28.6.2013 г., стр. 1.
         
            (2)  Решение 2007/25/ЕО на Комисията от 22 декември 2006 г. по отношение на някои защитни мерки във връзка с високопатогенната инфлуенца по птиците и въвеждане в Общността на птици домашни любимци, които придружават техните собственици (ОВ L 8, 13.1.2007 г., стр. 29).